3. ลักษณะการประกอบธุรกิจ

3.1 ประวัติความเป็นมา

บริษัท พรพรหมเม็ททอล จำกัด (มหาชน) ได้จดทะเบียนก่อตั้งบริษัทเมื่อวันที่ 21 กันยายน 2535
โดยมีนายชำนาญ พรพิไลลักษณ์ และนางกนกกร แทนไกรศร ผู้มีประสบการณ์
ความรู้และความเชี่ยวชาญในการดำเนินธุรกิจจัดจำหน่ายผลิตภัณฑ์โลหะทองแดงและทองเหลือง
(Copper and Brass) ชนิดแผ่นและม้วนที่ใช้เป็นวัตถุดิบในการผลิตสินค้าอุตสาหกรรมมานานกว่า
20 ปี โดยมีทุนจดทะเบียนเริ่มแรก 2 ล้านบาท

บริษัทเริ่มทำธุรกิจโดยการเป็นผู้จัดจำหน่ายหลักในประเทศของผู้ผลิตที่มีศักยภาพสูงในประเทศเกาหลี
ต่อมาในปี 2541 บริษัทได้ขยายธุรกิจสู่อุตสาหกรรมก่อสร้าง
โดยได้เริ่มนำเข้าวัสดุเพื่อใช้ในงานระบบของโครงการก่อสร้างขนาดใหญ่
ซึ่งประกอบด้วยท่อทองแดง พร้อมอุปกรณ์ และฉนวนยางป้องกันความร้อนในระบบทำความเย็น
รวมทั้งเริ่มนำเข้าและจัดจำหน่ายลวดสเตนเลสจากประเทศเกาหลี ทั้งนี้
เนื่องจากบริษัทเล็งเห็นถึงโอกาสในการเติบโตของสินค้าประเภทดังกล่าว

ทั้งนี้ บริษัทได้จดทะเบียนแปรสภาพบริษัทเป็นบริษัทมหาชนจำกัดเมื่อวันที่ 11 พฤศจิกายน 2547
ด้วยทุนจดทะเบียนจำนวน 160 ล้านบาท แบ่งเป็นหุ้นสามัญ จำนวน 160 ล้านหุ้น
มูลค่าที่ตราไว้หุ้นละ 1 บาท โดยมีทุนที่เรียกชำระแล้วจำนวน 160 ล้านบาท

ตลอดระยะเวลากว่า 20 ปีที่เปิดดำเนินธุรกิจ
บริษัทมีการพัฒนาอย่างต่อเนื่องทั้งในด้านการเพิ่มจำนวนผลิตภัณฑ์เพื่อจัดจำหน่ายและการให้บริการแก่ลูกค้าของบริษัท
โดยปัจจุบันนอกเหนือจากการเป็นผู้จัดจำหน่ายผลิตภัณฑ์ประเภทโลหะที่ได้รับการยอมรับอย่างกว้างขวางแล้ว
บริษัทยังให้บริการจัดการและเก็บสินค้าสำรองให้กับลูกค้า บริการขนส่งสินค้า
บริการรับเหมางานรับช่วงและจัดหาสินค้า
รวมถึงบริการอื่นที่ช่วยอำนวยความสะดวกให้แก่ลูกค้าของบริษัทอีกด้วย

การเปลี่ยนแปลงและพัฒนาการที่สำคัญของบริษัทในช่วง 3 ปีที่ผ่านมามีรายละเอียดดังต่อไปนี้

ปี 2555

-   ที่ประชุมคณะกรรมการบริษัทเมื่อวันที่ 24 ธันวาคม 2555 มีมติอนุมัติโครงการก่อสร้างคอมมูนิตี้
    มอลล์ ชื่อโครงการ “เดอะ ศาลายา” ขนาดเนื้อที่ดินประมาณ 10 ไร่ ตั้งอยู่ที่ตำบลศาลายา
    อำเภอพุทธมณฑล จังหวัดนครปฐม
    ซึ่งเป็นที่ดินที่บริษัทได้ทำการจดสิทธิการเช่ากับสำนักงานทรัพย์สินส่วนพระมหากษัตริย์
    งบประมาณการก่อสร้างรวมทั้งสิ้น 185 ล้านบาท
    โดยมีวัตถุประสงค์เพื่อเพิ่มมูลค่าให้กับที่ดินและเพิ่มรายได้ให้กับบริษัท

-   วันที่ 13 กันยายน 2555
    บริษัทร่วมลงนามในเอกสารบันทึกความเข้าใจเพื่อจัดตั้งโรงงานผลิตอะลูมิเนียมเคลือบสีกับบริษัท
    ชางซู ไคดี เดคเคอเรชั่น แมทีเรียล จำกัด
    โดยมีวัตถุประสงค์เพื่อตอบสนองความต้องการสินค้าในตลาดที่เพิ่มสูงขึ้น

-   คณะผู้บริหารบริษัทได้ร่วมฉลองวันคล้ายวันสถาปนากรมทางหลวงปีที่ 100
    โดยได้จัดกิจกรรมส่งเสริมด้านการตลาดสินค้าแผ่นอะลูมิเนียมชีท K-ROOF พร้อมงานติดตั้ง
    โดยนายวันชัย ภาคลักษณ์ อธิบดีกรมทางหลวง ได้มอบหมายให้นายสถิตย์ เลาหเจริญยศ
    รองอธิบดีกรมทางหลวง เป็นผู้รับมอบแทนจำนวน 100 หลัง
    เพื่อใช้ในงานปรับปรุงศาลาทางหลวงทั้งในเขตกรุงเทพฯ ปริมณฑลและต่างจังหวัด ได้แก่
    กรุงเทพมหานคร นนทบุรี สมุทรปราการ สมุทรสาคร ปทุมธานี นครปฐม นครนายก เพชรบุรี
    เชียงใหม่ แพร่ พิษณุโลก อุตรดิตถ์ เพชรบูรณ์ นครสวรรค์ ตาก สกลนคร นครพนม หนองคาย
    มุกดาหาร อุบลราชธานี นครราชสีมา มหาสารคาม สุพรรณบุรี กาญจนบุรี ชลบุรี
    ประจวบคีรีขันธ์ นครศรีธรรมราช สงขลา กระบี่ มูลค่ารวมทั้งสิ้น 1,600,000 บาท ในวันที่
    27 เมษายน 2555

-   วันที่ 14 กันยายน 2555 บริษัทได้รับคัดเลือกให้เข้ารับรางวัล
    “สถานประกอบการดีเด่นด้านแรงงานสัมพันธ์และสวัสดิการแรงงานประจำปี 2555”
    นับเป็นครั้งที่ 4 ติดต่อกัน จัดโดยกรมสวัสดิการและคุ้มครองแรงงาน กระทรวงแรงงาน

-   บริษัทได้จัดทำสปอตโฆษณาทางวิทยุเพื่อประชาสัมพันธ์สินค้าอะลูมิเนียมชีท K-ROOF กับบริษัท
    ลูกทุ่งเน็ตเวิร์ค จำกัด ผู้ผลิตรายการวิทยุ “ลูกทุ่งเน็ตเวิร์ค” ส่งกระจายเสียงในระบบ
    “F.M.” ทั้งหมด 62 สถานีทั้งภาคกลาง ภาคเหนือ ภาคตะวันออกเฉียงเหนือ และภาคใต้
    เป็นระยะเวลา 6 เดือน มูลค่า 1,548,000 บาท และวิทยุท้องถิ่น จังหวัดชุมพร
    นครศรีธรรมราช สุราษฎร์ธานี นครสวรรค์ เชียงใหม่ พิษณุโลก เพชรบูรณ์ ลำปาง และกระบี่
    เป็นระยะเวลา 3 เดือน มูลค่ากว่า 100,000 บาท ตั้งแต่เดือนเมษายน – กันยายน 2555

-   บริษัทได้รับการรับรองแผ่นอะลูมิเนียมชีท K-ROOF
    จากมหาวิทยาลัยพระจอมเกล้าธนบุรีและพระจอมเกล้าพระนครเหนือในเรื่องการสะท้อนความร้อนที่มีมากกว่าวัสดุทั่วไป
    การดูดกลืนความร้อนน้อย ทำให้มีความเย็นใต้แผ่นอะลูมิเนียมที่มากกว่าวัสดุทั่วไปถึง 3-12
    องศา รวมถึงคุณสมบัติเด่นพิเศษ เย็น เบา ทนทาน ต้านสนิมด้วย

-   บริษัทได้รับการรับรองระบบคุณภาพ ISO 9001:2008 มีผลให้บริษัทเป็น 1 ใน 10
    บริษัทแรกของประเทศไทยที่ได้รับการรับรองนี้
    โดยได้รับการรับรองอย่างเป็นทางการหลังจากการตรวจประเมินกับคณะกรรมการบริหารระบบคุณภาพจาก
    URS

ปี 2554

-   วันที่ 19 มกราคม 2554 บริษัท นิสสัน สปริง (ประเทศไทย) ผู้ผลิตชิ้นส่วนลวดสปริง
    และบริษัท บ๊อช ออโตโมทีฟ (ประเทศไทย) จำกัด (BOSCH)
    ผู้ผลิตเครื่องมือไฟฟ้าสำหรับธุรกิจและอุตสาหกรรมได้เข้าเยี่ยมชมการดำเนินงานคลังสินค้าของบริษัท

-   วันที่ 15 กุมภาพันธ์ 2554 บริษัทได้นำคณะผู้ผลิตอะลูมิเนียมจากประเทศจีนโดย Mr.Tan Jun
    International Business Manager, Mr.Tan Bu Jung
    ผู้เชี่ยวชาญด้านอะลูมิเนียมของจีน และ Mr.Chen Guo Zhen Minister of Technology
    and Quality Department จาก Huafon Aluminium Corporation
    เยี่ยมชมการดำเนินงานของบริษัท ฟอร์มูล่าอุตสาหกรรม จำกัด (Formula Industries
    Co., Ltd.) ผู้ผลิตหม้อน้ำอะลูมิเนียม แบรนด์ “ฟอร์มูล่า”

-   วันที่ 3 มีนาคม 2554 ผู้บริหารของบริษัท พรพรหมเม็ททอล จำกัด (มหาชน)
    ได้ส่งมอบไฟฉายจำนวน 3,000 กระบอก และเงินบริจาคจำนวน 20,000 บาท
    เพื่อบรรเทาทุกข์ให้ผู้ประสบภัยแผ่นดินไหวและคลื่นสึนามิในประเทศญี่ปุ่น โดยมีนายทศพร
    มูลศาสตรสาทร ผู้อำนวยการกองกลาง กระทรวงการต่างประเทศ ให้เกียรติรับมอบ ณ
    กระทรวงการต่างประเทศ

-   วันที่ 3 มีนาคม 2554 บริษัทได้ลงนามร่วมกับ Mr.You Xiaoping President ของบริษัท
    Huafon Aluminium Corporation (ประเทศจีน)
    แต่งตั้งเป็นผู้แทนจำหน่ายอะลูมิเนียมของ Huafon แต่เพียงผู้เดียวในประเทศไทย
    โดยมีผู้บริหารระดับสูงของ Huafon และ Mr.Tan Bu Jung
    ผู้เชี่ยวชาญด้านอะลูมิเนียมของจีนร่วมเป็นสักขีพยาน ณ โรงงานผลิตอะลูมิเนียมคุณภาพสูงของ
    Huafon Aluminium Corporation ประเทศสาธารณรัฐประชาชนจีน ทั้งนี้
    เพื่อเพิ่มขีดความสามารถในการตอบสนองความต้องการที่หลากหลายของวัตถุดิบประเภทอะลูมิเนียมในตลาดอุตสาหกรรมด้านต่างๆ
    ในประเทศไทย

-   วันที่ 4-5 มีนาคม 2554 บริษัทนำคณะผู้บริหารระดับสูง
    คณะวิศวกรอาวุโสด้านงานระบบปรับอากาศ และเจ้าหน้าที่ของบริษัท ไทคิชา (ประเทศไทย)
    จำกัด เดินทางไปศึกษาเยี่ยมชมการผลิตและจัดเก็บสต็อกฉนวนยางกันความร้อนแบรนด์
    K-FLEX ณ โรงงานผู้ผลิตฉนวนยางกันความร้อน K-FLEX ประเทศมาเลเซีย โดยมี Mr.
    Anthony Choo Project Sales Manager K-FLEX Malaysia และทีมงาน K-FLEX
    ให้การต้อนรับและพาเยี่ยมชมงาน พร้อมบรรยายความรู้เกี่ยวกับผลิตภัณฑ์ฉนวนยาง

-   บริษัทได้รับรางวัลเชิดชูเกียรติ
    “สถานประกอบกิจการดีเด่นด้านแรงงานสัมพันธ์และสวัสดิการแรงงาน” ประจำปี 2554
    ซึ่งนับเป็นปีที่ 3 ติดต่อกัน จัดโดยกรมสวัสดิการและคุ้มครองแรงงาน กระทรวงแรงงาน

-   บริษัทนำระบบ BI (Business Intelligence)
    มาปรับใช้ในการทำงานเพื่อเพิ่มประสิทธิภาพการบริหารงานขาย งานจัดซื้อ และงานคลังสินค้า

ปี 2553

-   บริษัทมุ่งมั่นในการขยายฐานลูกค้ากลุ่มผลิตภัณฑ์ลวดเชื่อม
    โดยการเพิ่มโอกาสทางการขายด้วยการนำเข้าเครื่องเชื่อมเข้ามาจำหน่ายเพื่อตอบสนองความต้องการของตลาด
    ซึ่งได้รับการตอบรับเป็นอย่างดีจากผู้ใช้งาน

-   บริษัทนำระบบ CRM (Customer Relation Management)
    มาใช้ในการทำงานเพิ่มประสิทธิภาพการบริหารงานขายและบริการลูกค้า

-   บริษัทนำระบบ WMS (Warehouse Management System)
    มาใช้ในการทำงานเพื่อเพิ่มประสิทธิภาพการบริหารงานคลังสินค้า

-   วันที่ 30 เมษายน 2553
    บริษัทเพิ่มศักยภาพบุคลากรฝ่ายขายและการตลาดโดยการจัดอบรมหลักสูตร
    “เทคนิคการบริหารงานขายอย่างมีประสิทธิภาพ” จากวิทยากรผู้ทรงคุณวุฒิ อาจารย์วัชระ
    เกษสำลี

-   วันที่ 28 พฤษภาคม 2553 บริษัทเพิ่มศักยภาพบุคลากรทุกหน่วยงานโดยการจัดอบรมหลักสูตร
    “การทำงานแนวใหม่และเทคนิคการบริการลูกค้า” จากวิทยากรผู้ทรงคุณวุฒิ อาจารย์จุลชัย
    จุลเจือ

-   วันที่ 28 พฤษภาคม 2553
    บริษัทได้มอบโอกาสทางการศึกษาให้กับนักเรียนโรงเรียนบ้านโป่งแย้ จังหวัดเพชรบุรี
    โดยมอบทุนการศึกษาและสนับสนุนการจัดซื้อเก้าอี้พลาสติกสำหรับนั่งรับประทานอาหาร
    รวมทั้งเข้าร่วมกิจกรรมปลูกป่าลดโลกร้อนกับน้องๆ ด้วย

-   วันที่ 31 กรกฎาคม 2553 บริษัทเพิ่มศักยภาพบุคลากรทุกหน่วยงานโดยการจัดอบรมหลักสูตร
    “การสร้างสัมพันธภาพที่ดีในการทำงาน” จากวิทยากรผู้ทรงคุณวุฒิ อาจารย์พรชัย
    แก้วประเสริฐ

-   วันที่ 27 สิงหาคม 2553 บริษัทได้รับคัดเลือกให้เข้ารับรางวัล
    “สถานประกอบกิจการดีเด่นด้านแรงงานสัมพันธ์และสวัสดิการแรงงานประจำปี 2553”
    ซึ่งนับเป็นปีที่ 2 ติดต่อกันจาก ฯพณฯ นายอภิสิทธิ์ เวชชาชีวะ นายกรัฐมนตรี
    เพื่อประกาศเกียรติคุณสำหรับสถานประกอบกิจการที่เป็นแบบอย่างที่ดีด้านการจัดระบบแรงงานสัมพันธ์และสวัสดิการแรงงานให้ได้มาตรฐาน
    รวมถึงความร่วมมือระหว่างนายจ้างและลูกจ้างที่มีต่อกัน
    จัดโดยกรมสวัสดิการและคุ้มครองแรงงาน กระทรวงแรงงาน

-   วันที่ 11-12 กันยายน 2553
    บริษัทให้ความรู้ทางการศึกษาร่วมกับศูนย์อาชีวศึกษานานาชาติและอาชีวศึกษาจังหวัดอุดรธานี
    โดยสนับสนุนให้ผู้บริหารและบุคลากรกลุ่มสินค้าลวดเชื่อม KISWEL
    ร่วมเป็นวิทยากรโครงการฝึกอบรมวิชาชีพ หลักสูตรนานาชาติ
    สาขาวิชาชีพช่างเทคนิคอุตสาหกรรม หลักสูตร “การเชื่อมซ่อมบำรุงเหล็กหล่อ (Welding
    Repairs of Cast Iron)” ณ โรงแรมต้นคูน จังหวัดอุดรธานี

-   วันที่ 15 พฤศจิกายน 2553 คุณปกรณ์ บริมาสพร ประธานกรรมการ,
    ประธานกรรมการตรวจสอบ และกรรมการอิสระ
    พร้อมด้วยผู้บริหารระดับสูงลงนามในพิธีเซ็นสัญญารับการสนับสนุนวงเงินสินเชื่อเพื่อหมุนเวียนในธุรกิจร่วมกับนายปิติ
    ตัณฑเกษม ประธานเจ้าหน้าที่บริหารธุรกิจขนาดใหญ่ ธนาคารทหารไทย จำกัด (มหาชน)
    (TMB)

-   วันที่ 8 มีนาคม 2553 บริษัทชนะการประกวดราคาแผ่นป้ายทะเบียนรถยนต์สีส้มและสีเหลือง
    แผ่นป้ายทะเบียนรถบรรทุก รถโดยสารสีเหลือง ของกรมการขนส่งทางบก
    สำหรับป้ายทะเบียนรถยนต์และรถบรรทุกที่ใช้ในปี พ.ศ.2554 มูลค่าสัญญารวมทั้งสิ้น
    6,348,524.00 บาท

3.2 ภาพรวมการประกอบธุรกิจ

บริษัทประกอบธุรกิจเป็นผู้จัดจำหน่ายผลิตภัณฑ์โลหะเพื่อใช้เป็นวัตถุดิบสำหรับอุตสาหกรรมประเภทต่างๆ
ได้แก่ อุตสาหกรรมผลิตชิ้นส่วนรถยนต์ อุตสาหกรรมผลิตชิ้นส่วนอิเล็กทรอนิกส์
อุตสาหกรรมผลิตอุปกรณ์ไฟฟ้า อุตสาหกรรมผลิตสปริง อุตสาหกรรมบรรจุภัณฑ์
และอุตสาหกรรมเครื่องใช้ในครัวเรือน เป็นต้น รวมทั้งวัสดุเพื่อใช้ในการก่อสร้าง
โดยบริษัทให้ความสำคัญในการคัดเลือกผลิตภัณฑ์ที่มีคุณภาพที่ผลิตโดยผู้ผลิตที่ได้รับการยอมรับอย่างกว้างขวางทั่วโลก
ทั้งนี้
ในปัจจุบันบริษัทเป็นผู้จัดจำหน่ายหลักให้กับผู้ผลิตผลิตภัณฑ์โลหะที่มีคุณภาพทั้งในประเทศและต่างประเทศจำนวนกว่า
10 ราย

ผลิตภัณฑ์หลักที่บริษัทจัดจำหน่ายสามารถแบ่งเป็นประเภทใหญ่ๆ ได้ดังต่อไปนี้

1)  ผลิตภัณฑ์วัตถุดิบอุตสาหกรรม แบ่งเป็น

1.  ทองแดงและทองเหลืองชนิดแผ่นและม้วน ท่อทองเหลือง และอุปกรณ์ (Copper and Brass)

2.  ลวดสเตนเลสและลวดเหล็ก (Stainless Steel and Steel Wire)

3.  อะลูมิเนียมชนิดแผ่นและม้วน (Aluminium)

4.  อะลูมิเนียมชนิดม้วนเกรดพิเศษเพื่ออุตสาหกรรมหลังคา (Aluminium Coil for Roofing)

5.  สเตนเลสชนิดแผ่นและม้วน (Stainless Steel)

2)  ผลิตภัณฑ์วัสดุเพื่อใช้ในการก่อสร้าง แบ่งเป็น

1.  ท่อทองแดงและอุปกรณ์ (Copper Tube & Fittings)

2.  ฉนวนยางป้องกันความร้อน (Insulation)

3.  วัสดุอื่นๆ ได้แก่ ท่อส่งลม อุปกรณ์ติดตั้ง เป็นต้น

4.  อะลูมิเนียมชีททำหลังคารีดลอน (Aluminium Roof Sheet)

5.  ลวดเชื่อมเหล็กและลวดเชื่อมสเตนเลส (Welding Consumables)

บริษัทมีคลังสินค้าเพื่อใช้เป็นสถานที่เก็บรวบรวมสินค้าและเป็นศูนย์กระจายสินค้าของบริษัท จำนวน 3
แห่ง ดังนี้

1)  คลังสินค้า (ศาลายา)

  ที่ตั้งสำนักงาน : 13/7 หมู่ 3 ตำบลศาลายา อำเภอพุทธมณฑล จังหวัดนครปฐม 73170

  โทรศัพท์ : 034-246-179

  โทรสาร : 034-246-076

2)  คลังสินค้า (ชลบุรี)

  ที่ตั้งสำนักงาน : 17/9-10 หมู่ 3 ตำบลหนองข้างคอก อำเภอเมืองชลบุรี จังหวัดชลบุรี 20000

  โทรศัพท์ : 038-150-528-31

  โทรสาร : 038-150-532

3)  คลังสินค้า (สินโลหะไทย)

  ที่ตั้งสำนักงาน : 4/11 หมู่ 5 ซอยบุญถนอม ถนนมหาวงษ์ อำเภอพระประแดง

  จังหวัดสมุทรปราการ 10130

  โทรศัพท์ : 0-2393-1165, 0-2748-5197

  โทรสาร : 0-2748-5189

3.3 โครงสร้างรายได้

+----------------------------+------+------+------+------+------+------+
|                            | ปี    |      | ปี    |      | ปี    |      |
|                            | 2553 |      | 2554 |      | 2555 |      |
+============================+======+======+======+======+======+======+
|                            | ล้า   | ร    | ล้า   | ร    | ล้า   | ร    |
|                            | นบาท | ้อยละ | นบาท | ้อยละ | นบาท | ้อยละ |
+----------------------------+------+------+------+------+------+------+
| รา                         |      |      |      |      |      |      |
| ยได้จากการขายวัตถุดิบอุตสาหกรรม |      |      |      |      |      |      |
+----------------------------+------+------+------+------+------+------+
|   -                        | 52   | 3    | 51   | 3    | 51   | 3    |
|   ทอง                      | 8.76 | 9.77 | 0.30 | 5.17 | 0.95 | 4.65 |
| แดงและทองเหลืองชนิดแผ่นและม้วน |      |      |      |      |      |      |
|                            |      |      |      |      |      |      |
|   ท่อทองเหลือง และอุปกรณ์      |      |      |      |      |      |      |
+----------------------------+------+------+------+------+------+------+
|   - ลวดสเตนเลสและลวดเหล็ก   | 14   | 1    | 11   | 8.18 | 11   | 7.92 |
|                            | 6.31 | 1.00 | 8.64 |      | 6.77 |      |
+----------------------------+------+------+------+------+------+------+
|   -                        | 27   | 2    | 31   | 2    | 33   | 2    |
|   อะลูม                     | 1.91 | 0.45 | 2.02 | 1.51 | 6.47 | 2.82 |
| ิเนียมและสเตนเลสชนิดแผ่นและม้วน |      |      |      |      |      |      |
+----------------------------+------+------+------+------+------+------+
|   รวมรา                    | 94   | 7    | 94   | 6    | 96   | 6    |
| ยได้จากการขายวัตถุดิบอุตสาหกรรม | 6.98 | 1.23 | 0.96 | 4.85 | 4.19 | 5.38 |
+----------------------------+------+------+------+------+------+------+
| รายได้จา                    |      |      |      |      |      |      |
| กการขายวัสดุเพื่อใช้ในการก่อสร้าง |      |      |      |      |      |      |
+----------------------------+------+------+------+------+------+------+
|   - ท่อทองแดงและอุปกรณ์อื่นๆ    | 30   | 2    | 39   | 2    | 39   | 2    |
|                            | 4.15 | 2.88 | 8.36 | 7.46 | 4.16 | 6.73 |
+----------------------------+------+------+------+------+------+------+
|   -                        | 7    | 5.72 | 9    | 6.59 | 9    | 6.35 |
|   ฉนวน                     | 6.10 |      | 5.62 |      | 3.64 |      |
| ยางป้องกันความร้อนและอุปกรณ์อื่นๆ |      |      |      |      |      |      |
+----------------------------+------+------+------+------+------+------+
| รวมรายได้จา                 | 38   | 2    | 49   | 3    | 48   | 3    |
| กการขายวัสดุเพื่อใช้ในงานก่อสร้าง | 0.25 | 8.60 | 3.98 | 4.05 | 7.80 | 3.08 |
+----------------------------+------+------+------+------+------+------+
| รวมรายได้จากการขาย          | 1,32 | 9    | 1,43 | 9    | 1,45 | 9    |
|                            | 7.23 | 9.83 | 4.94 | 8.90 | 1.99 | 8.46 |
+----------------------------+------+------+------+------+------+------+
|   กำไร (ขาดทุน)             | -    | -    | (9   | (0   | 1    | 0.82 |
|   จากอัตราแลกเปลี่ยน          |      |      | .02) | .63) | 2.16 |      |
+----------------------------+------+------+------+------+------+------+
|   รายได้อื่น ¹⁾               | 2.29 | 0.17 | 1    | 1.10 | 2    | 1.54 |
|                            |      |      | 5.96 |      | 2.73 |      |
+----------------------------+------+------+------+------+------+------+
| รวมรายได้                   | 1,32 | 10   | 1,44 | 10   | 1,48 | 10   |
|                            | 9.52 | 0.00 | 1.88 | 0.00 | 6.88 | 0.00 |
+----------------------------+------+------+------+------+------+------+
| หมายเหตุ : 1) รายได้อื่น ได้แก่  |      |      |      |      |      |      |
| ดอกเบี้ยรับ,                  |      |      |      |      |      |      |
| เงินชดเชยจากเงินประกันภัย      |      |      |      |      |      |      |
| เป็นต้น                      |      |      |      |      |      |      |
+----------------------------+------+------+------+------+------+------+